
ELŐTERJESZTÉS

MÉLYKÚT VÁROS ÖNKORMÁNYZAT KÉPVISELŐ-TESTÜLETÉNEK
2026. június 30. napján tartandó ülésére.

Tárgy: A Képviselő-testület 2026. II. félévi munkatervének jóváhagyása.
Az előterjesztést készítette: Dr. Vörös-Börcsök Tímea jegyző

Az előterjesztés készítésében közreműködött: ---
Melléklet: 1 db


- 100-101/2026. iktatószámú levél.
Döntési javaslatok száma: 1 db

Véleményezi: Humánpolitikai és Ügyrendi Bizottság


Pénzügyi és Gazdasági Bizottság

A határozati-javaslat elfogadásához egyszerű többség szükséges.
Törvényességi észrevételem nincs.


Dr. Vörös-Börcsök Tímea 

jegyző

Tisztelt Képviselő-testület!

Mélykút Város Önkormányzat Képviselő-testületének a Képviselő-testület és Szervei Szervezeti és Működési Szabályzatáról szóló 1/2025.(I.29.) rendelet (továbbiakban: SZMSZ) 24. § (1) bekezdése értelmében a rendes ülések tervszerű megtartása érdekében a képviselő-testület a polgármester javaslatára féléves munkatervet határoz meg. A következő félévi munkatervet jóváhagyásra legkésőbb a júniusi, illetve a decemberi ülésen a Képviselő-testület elé kell terjeszteni. 
Az SZMSZ 22. § (1) bekezdése szerint a képviselő-testület évente tizenegy rendes ülést tart. A képviselő-testület rendes üléseit havonta egy alkalommal – a (2) és (3) bekezdésben foglaltak kivételével - lehetőség szerint a hónap utolsó keddi napján 16.00 órától tartja. Hivatkozott § (2) bekezdése alapján a képviselő-testület az augusztusi rendes ülését lehetőség szerint a tárgyhó 15. napját megelőző keddi napján 16.00 órától tartja meg. A képviselő-testület a februári rendes ülés időpontját a tárgyév első félévére vonatkozó munkatervének, a decemberi rendes ülés időpontját a tárgyév második félévére vonatkozó munkatervének elfogadásakor állapítja meg. Az SZMSZ 22.§-ának (3) bekezdése értelmében a képviselő-testület július hónapban rendes ülést nem tart. 
A 2026. II. félévi képviselő-testületi ülések időpontjainak meghatározásakor – fentieken túlmenően - az alábbi szempontot vettük még figyelembe: Az SZMSZ 78. § (1) bekezdése értelmében a képviselő-testület évente egy alkalommal – munkatervében meghatározott időpontban, lehetőleg október hónapban - közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatokat tehetnek. 
Fenti rendezőelveknek megfelelően a képviselő-testületi ülések időpontjai tárgyi időszakban az alábbiak szerint alakulnának: 1. ülés - 2026. augusztus 11., 2. ülés – 2026. szeptember 29., 
3. ülés - 2026. október 27. (közmeghallgatással egybekötve), 4. ülés – 2026. november 24., 
5. ülés – 2026. december 22. 
Az SZMSZ 24. §. (3) bekezdése szerint a munkatervnek tartalmaznia kell:

a. a képviselő-testület üléseinek tervezett időpontját, ideértve a közmeghallgatást is,

b. a képviselő-testület üléseinek tervezett napirendi pontjait és annak előadóit,
c. a tervezett napirendi pontot véleményező bizottság(ok) megnevezését.
Az SZMSZ 24. § (2) bekezdése szerint a munkatervet a polgármester irányításával a jegyző állítja össze, melynek során javaslatot kér: 
a) a képviselő-testület tagjaitól, 
b) a települési nemzetiségi önkormányzattól,
c) az aljegyzőtől, a polgármesteri hivatal csoportvezetőitől,

d) az önkormányzati fenntartású költségvetésű szervek vezetőitől,

e) az önkormányzat kizárólagos tulajdonában álló gazdasági társaság vezető tisztségviselőjétől.

A javaslattételre jogosultak közül a megadott határidőig senki sem élt javaslattételi jogával.
A munkatervben feltüntetett napirendi pontok csak egy keretét adják meg a tervezett üléseknek, a munkaterv év közben természetesen kiegészül azokkal a napirendi pontokkal, amelyek az aktuális feladatokhoz kapcsolódnak. 

Kérem a T. Képviselő-testületet, hogy a 2026. II. félévi munkatervet a határozati-javaslat szerint jóváhagyni szíveskedjen!

Mélykút, 2026. június 17.
        
Kovács Tamás

polgármester

HATÁROZATI-JAVASLAT

……/2026.(VI.30.)Kt. számú



HATÁROZAT

2026. II. félévi munkaterv jóváhagyása.
Mélykút Város Önkormányzat Képviselő-testülete a Képviselő-testület 2026. II. félévi munkatervét az alábbiak szerint jóváhagyja:
MÉLYKÚT VÁROS ÖNKORMÁNYZAT 

KÉPVISELŐ-TESTÜLETÉNEK

2026. II. FÉLÉVI 

MUNKATERVE

1. ÜLÉS

Időpontja:
2026. augusztus 11.

A testületi anyag kiküldésének időpontja: 2026. augusztus 5.

Napirend:
1. Tájékoztató a két ülés közötti fontosabb eseményekről.

Előadó: Kovács Tamás polgármester

2. Tájékoztató Mélykút Város Önkormányzat pályázatainak megvalósulásáról.

Előadó: Kovács Tamás polgármester

Véleményezi: Pénzügyi és Gazdasági Bizottság

3. Tájékoztató az önkormányzati főépítész 2026. II. negyedévi tevékenységéről.

Előadó: Kovács Tamás polgármester

             Szabó József önkormányzati főépítész
Véleményezi: Pénzügyi és Gazdasági Bizottság
4. Tájékoztató a „Mélykúti Napok – 2026.” programjáról.

Előadó: Somogyi Szilárd igazgató
Véleményezi: Humánpolitikai és Ügyrendi Bizottság
5. Tájékoztató a Mélykúti ÉPTESZ Kft. 2026. I. félévi működéséről.

Előadó: Dora Tibor ügyvezető

Véleményezi: Pénzügyi és Gazdasági Bizottság

6. Beszámoló a polgármester átruházott hatáskörben hozott döntéseiről.

Előadó: Kovács Tamás polgármester
7. Beszámoló a Humánpolitikai és Ügyrendi Bizottság átruházott hatáskörben hozott döntéseiről.

Előadó: Vojnics-Rogics Antalné bizottsági elnök

8. Beszámoló a Pénzügyi és Gazdasági Bizottság átruházott hatáskörben hozott döntéseiről.

Előadó: Szabó Ernő bizottsági elnök

9. Beszámoló a lejárt határidejű határozatok végrehajtásáról.

Előadó: Kovács Tamás polgármester

Véleményezi: Humánpolitikai és Ügyrendi Bizottság
10. Beszámoló Jánoshalma Város Önkormányzati Tűzoltó Parancsnokság 2026. év II. negyedévi bevételeiről és kiadásairól.

Előadó: Kovács Tamás polgármester 

Véleményezi: Pénzügyi és Gazdasági Bizottság

11. Mélykút Város Önkormányzat Óvodája 2026/2027. nevelési évre vonatkozó munkatervének véleményezése.

Előadó: Doszkocs Lászlóné igazgató
Véleményezi: Humánpolitikai és Ügyrendi Bizottság

12. Döntés „Mélykút Város Díszpolgára” cím adományozásáról (zárt ülés).
Előadó: Kovács Tamás polgármester

Véleményezi: Humánpolitikai és Ügyrendi Bizottság

13. Döntés „Mélykút Városért Díj” adományozásáról (zárt ülés).
Előadó: Kovács Tamás polgármester

Véleményezi: Humánpolitikai és Ügyrendi Bizottság
2. ÜLÉS

Időpontja: 2026. szeptember 29. 

A testületi anyag kiküldésének időpontja: 2026. szeptember 23.

Napirend:
1. Tájékoztató a két ülés közötti fontosabb eseményekről.

Előadó: Kovács Tamás polgármester

2. A Bács-Kiskun Vármegyei Kormányhivatal Jánoshalmi Járási Hivatal Foglalkoztatási Osztályának tájékoztatója a Mélykút várost érintő munkanélküliség helyzetéről.



Előadó: Bogdán József osztályvezető
Véleményezi: Humánpolitikai és Ügyrendi Bizottság
3. Szent Tamás Katolikus Általános Iskola és Óvoda tájékoztatója a 2025/2026. tanév tapasztalatairól, a tanévben végbemenő változásokról. 


Előadó: Vojnics-Rogics Antalné főigazgató 



Véleményezi: Humánpolitikai és Ügyrendi Bizottság

4. Beszámoló Mélykút Város Önkormányzat Óvodájának 2025/2026. nevelési évi munkájáról.
Előadó: Doszkocs Lászlóné igazgató
Véleményezi: Humánpolitikai és Ügyrendi Bizottság
5. Döntés a Bursa Hungarica Felsőoktatási Önkormányzati Ösztöndíjrendszer 2027. évi pályázati fordulójához való csatlakozásról.
Előadó: Kovács Tamás polgármester

Véleményezi: Humánpolitikai és Ügyrendi Bizottság


Pénzügyi és Gazdasági Bizottság
6. Javaslat a Mélykút Város Önkormányzat 2026. évi költségvetéséről szóló 5/2026.(II.19.) önkormányzati rendelet módosításáról szóló …/2026.(…) önkormányzati rendelet megalkotására. 

Előadó: Kovács Tamás polgármester

Véleményezi: Pénzügyi és Gazdasági Bizottság 

3. ÜLÉS
Időpontja:
2026. október 27. 
A testületi anyag kiküldésének időpontja: 2026. október 21.

Napirend:
1. Tájékoztató a két ülés közötti fontosabb eseményekről.

Előadó: Kovács Tamás polgármester
2. Tájékoztató az önkormányzati főépítész 2026. III. negyedévi tevékenységéről.

Előadó: Kovács Tamás polgármester

              Szabó József önkormányzati főépítész

Véleményezi: Pénzügyi és Gazdasági Bizottság 

3. Beszámoló Jánoshalma Város Önkormányzati Tűzoltó Parancsnokság 2026. év III. negyedévi bevételeiről és kiadásairól.

Előadó: Kovács Tamás polgármester 

Véleményezi: Pénzügyi és Gazdasági Bizottság
4. A Képviselő-testület hatáskörébe tartozó díjak, adómértékek felülvizsgálata a 2027. évi költségvetés tervezéséhez. 

Előadó: Kovács Tamás polgármester
Véleményezi: Pénzügyi és Gazdasági Bizottság

KÖZMEGHALLGATÁS

Időpontja: 2026. október 27.  17.00 óra

Helye: Mélykúti Polgármesteri Hivatal (6449 Mélykút, Petőfi tér 1.) – Tanácskozó Terem
4. ÜLÉS

Időpontja:
2026. november 24.  

A testületi anyag kiküldésének időpontja: 2026. november 18.
Napirend:
1. Tájékoztató a két ülés közötti fontosabb eseményekről.

Előadó: Kovács Tamás polgármester

2. A 2027. évi élelmezési norma megállapítása.

Előadó: Czékus Tímea intézményvezető

Véleményezi: Pénzügyi és Gazdasági Bizottság
3. A 2027. évi közfoglalkoztatási terv ismertetése. 

Előadó: Czékus Tímea intézményvezető
Véleményezi: Pénzügyi és Gazdasági Bizottság
5. ÜLÉS

Időpontja:
2026. december 22.

A testületi anyag kiküldésének időpontja: 2026. december 16.
Napirend:
1. Tájékoztató a két ülés közötti fontosabb eseményekről.

Előadó: Kovács Tamás polgármester
2. Tájékoztató a „Pro-Team” Rehabilitációs Közhasznú Non-profit Kft. mélykúti telephelyének működéséről. 

Előadó: Kerekes András igazgató

  Makra Zoltán termelési igazgató-helyettes
Véleményezi: Humánpolitikai és Ügyrendi Bizottság

3. Tájékoztató Mélykút Város Önkormányzat pályázatainak megvalósulásáról.

Előadó: Kovács Tamás polgármester

Véleményezi: Pénzügyi és Gazdasági Bizottság

4. Beszámoló a polgármester átruházott hatáskörben hozott döntéseiről.

Előadó: Kovács Tamás polgármester
5. Beszámoló a Humánpolitikai és Ügyrendi Bizottság átruházott hatáskörben hozott döntéseiről.

Előadó: Vojnics-Rogics Antalné bizottsági elnök

6. Beszámoló a Pénzügyi és Gazdasági Bizottság átruházott hatáskörben hozott döntéseiről.

Előadó: Szabó Ernő bizottsági elnök

7. Beszámoló a lejárt határidejű határozatok végrehajtásáról.

Előadó: Kovács Tamás polgármester
Véleményezi: Humánpolitikai és Ügyrendi Bizottság

8. Beszámoló az Önkormányzati Tájékoztató Szerkesztőbizottságának 2026. évi tevékenységéről. 

Előadó: Geleta Brigitta, a szerkesztőbizottság elnöke
Véleményezi: Humánpolitikai és Ügyrendi Bizottság
9. Az önkormányzat 2027. évi belső ellenőrzési tervének elfogadása.

Előadó: Kovács Tamás polgármester

Véleményezi: Pénzügyi és Gazdasági Bizottság
10. A Képviselő-testület 2027. I. félévi munkatervének jóváhagyása.

Előadó: Kovács Tamás polgármester

Véleményezi: Humánpolitikai és Ügyrendi Bizottság
                       Pénzügyi és Gazdasági Bizottság

11. Javaslat a Mélykút Város Önkormányzat 2026. évi költségvetéséről szóló 5/2026.(II.19.) önkormányzati rendelet módosításáról szóló …/2026.(…) önkormányzati rendelet megalkotására. 

Előadó: Kovács Tamás polgármester

Véleményezi: Pénzügyi és Gazdasági Bizottság 


